**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 217**

(protokols Nr. 7, 43. p.)

# Par nekustamā īpašuma “Strautmaļu māja”, Cesvaines pagasts, Madonas novads, atsavināšanu, rīkojot izsoli

Madonas novada pašvaldībā saņemti divu fizisku personu iesniegumi par nekustamā īpašuma “Strautmaļu māja”, Cesvaines pagastā , Madonas novadā, atsavināšanu.

Nekustamais īpašums “Strautmaļu māja”, Cesvaines pagastā, Madonas novadā, ar kadastra Nr. 7027 010 0068 sastāv no zemes vienības ar kadastra apzīmējumu 7027 010 0120 0,59 ha platībā, uz kuru Madonas novada pašvaldībai ir nostiprinātas īpašuma tiesības Cesvaines pagasta zemesgrāmatas nodalījumā Nr. 100000909237.

Nekustamais īpašums “Strautmaļu māja”, Cesvaines pagastā, Madonas novadā, nav nepieciešams pašvaldībai tās funkciju nodrošināšanai.

Ir veikta nekustamā īpašuma novērtēšana.

Atbilstoši sertificēta vērtētāja SIA „DZIETI” (Latvijas Īpašumu Vērtētāju asociācijas profesionālās kvalifikācijas sertifikāts Nr. 15) novērtējumam, nekustamā īpašuma tirgus vērtība noteikta – EUR 1 600,00 (*viens tūkstotis seši simti eiro, 00 centi*) .

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Saskaņā ar „Publiskas personas mantas atsavināšanas likuma” 47. pantu *„publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgas publiskās personas budžetā. Atsavināšanas izdevumu apmēru nosaka MK noteikumu paredzētajā kārtībā”.*

Pamatojoties uz Publiskas personas mantas atsavināšanas likuma 47. pantu, uz “Pašvaldību likuma” 10. panta pirmās daļas 16. punktu, Publiskas personas mantas atsavināšanas likuma 4. panta pirmo daļu, 8. panta otro daļu, ņemot vērā 16.04.2025. Uzņēmējdarbības, teritoriālo un vides jautājumu komitejas un 23.04.2025. Finanšu un attīstības komitejas atzinumus, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Organizēt nekustamā īpašuma “Strautmaļu māja”, Cesvaines pagasts, Madonas novads, kadastra numurs 7027 010 0068 0,59 ha platībā, elektronisko izsoli ar augšupejošu soli.
2. Noteikt nekustamā īpašuma “Strautmaļu māja”, Cesvaines pagasts, Madonas novads, nosacīto cenu - izsoles sākumcenu EUR 1 600,00 (viens tūkstotis seši simti eiro, 00 centi).
3. Apstiprināt nekustamā īpašuma “Strautmaļu māja”, Cesvaines pagasts, Madonas novads, izsoles noteikumus (izsoles noteikumi pielikumā).
4. Uzdot pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdot pašvaldības izpilddirektoram U. Fjodorovam.

Domes priekšsēdētājs A. Lungevičs

*Ļ. Čačka 28080793*